Robert Budi Hartono

Robert Budi Hartono otabâ nyama asli sè èkennal Oei Hwie Tjhong, (lahèr 28 April 1941) panèka pangusaha Indonèsia. Salèrana panèka ana' kaḍuwâ' ḍâri pamaddhek perusahaan Djarum panèka Oei Wie Gwan. Robert panèka katoronan Tionghoa-Indonèsia. Kaka'na anyama  Michael Bambang Hartono otabâ Oei Hwie Siang. Taon 2022, Forbes arilis daftar orèng palèng soghi è Indonèsia, Budi Hartono bân Bambang Hartono bâḍâ è pangkat partama kalabân total kasoghiyân US$ 47,7 Miliar."R. Budi & Michael Hartono". Forbes (dâlem bhâsa Inggris). https://www.forbes.com/profile/r-budi-michael-hartono/ Èaksès tangghâl 19-01-2026 Budi Hartono bâḍâ è pangkat ka-64 dhunnya kalabân total kasoghiyân US$ 23,2 Miliar."R. Budi Hartono". Forbes (dâlem bhâsa  Inggris). https://www.forbes.com/profile/r-budi-hartono/ Èaksès tangghâl 19-01-2026

Salaènna Djarum, Robert bân Michael panèka panegghu' saham palèng rajâ è Bank Central Asia (BCA). Salèrana lèbât Farindo Holding Ltd. ngobâsanè 51 % saham BCA. Salaènna ghânèka, salèrana anḍi' parkebbhunan nyiyor sawit luwassâ 65.000 hèktare è Kalimantan Bârâ' sejjhâk taon 2008, tor pan-bârâmpan  properti, è antarana sè anḍi' Grand Indonèsia bân perusahaan èlèktronik. Sala sèttong bisnis Group Djarum è sèktor ka'dinto ajhâlân è bâbâna Polytron sè ampon ajhâlân ḍâri 30 taon. Perusahaan Polytron ka'dinto samangkèn jhughân aproduksi ponsèl sè sabelluna ghun produksi AC, kulkas, produk vidèo bân audio, tor dispenser. Lèbât perusahaan sè anyar è ghâbây panèka Global Digital Prima Ventures (GDP Ventures), Global Digital Niaga (Blibli.com), salèrana jhughân mellè Kaskus, situs Indonèsia sè sanget kasohor."3-5 Tahun Lagi, Djarum Jadi Pemegang Saham Mayoritas Kaskus". https://web.archive.org/web/20140527221617/http://www.suarapembaruan.com/ekonomidanbisnis/3-5-tahun-lagi-djarum-jadi-pemegang-saham-mayoritas-kaskus/6632 Èarsipaghi ḍâri vèrsi aslina tangghâl 2014-05-27. Èaksès tangghâl 19-01-2026

 Djarum 
Awwâlla dâri Mr. Oei Wie Gwan mellè usaha kènè' è bidang krètèk anyama Djarum Gramophon è taon 1951, terros ngobâ nyamana dhâddhi Djarum. Oei molaè ajhuwâl krètèk kalabân mèrek “Djarum” sè pas suksès ghârus è pasaran. È taon 1963, pabrik perusahaan Djarum katonon bân perusahaan ḍâlem kabâdâ'ân sè ta' stabil. Oei sèdhâ ta' abit saellana ghânèka.

Saellana Oei sèdhâ, Robert asareng kaka'na Michael Bambang Hartono, nerrossaghi usaha kasebbhut. Djarum abâli jhâghâ bân kas-pakakas pabrikna èpamodèrn. È taon 1972 Djarum molaè èskpor produk rokokna ka lowar Naghârâ. Tello taon saellana Djarum ajhuwâl Djarum Filter, mèrek partamana sè èproduksi ngangghuy mesin, ètoro'è mèrek Djarum Super sè èpakennal taon 1981.

È tanangnga ḍuwâ' satarètanan Hartono kasebbhut, Djarum jhâghâ polè dhâddhi perusahaan raksasa. Djarum samangkèn anḍi'  pangsa pasar sè rajâ è Amèrika Serikat. È Indonèsia, produksi Djarum ḍâpa' 48 miliar rokok sabbhân taonna otabâ 20% ḍâri total produksi nasional. Bâkto ongghâna, perusahaan rokok ka'dinto aobâ ḍâri perusahaan rokok dhâddhi Group Bisnis sè invèstasi è pan-bârâmpan sèktor, èantarana perbankan, properti, agrobisnis, èlèktronik bân multimèdia.

È taon 2009, Djarum asareng rokok krètèk laènna pas ta' ollè èjhuwâl polè è Amèrika Serikat. Ka'dinto polana ampon èpakalowar produk rokok anyar Dos Hermanos, panèka cerutu prèmium camporânna bhâko Brasil bân Indonèsia.Siti Afifiyah, Wong Semarang Terkaya Nomor 1 di Indonesia, Pebisnis Rokok yang Tidak Merokok, https://www.tagar.id/wong-semarang-terkaya-nomor-1-di-indonesia-pebisnis-rokok-yang-tidak-merokok Èaksès tangghâl 19-01-2026

 Sombher-sombher